ભાજપ માટે સૌથી મોટું ચિંતાનું કારણ એ છે તે તેની સત્તા હતી તેવી નગરપાલિકાઓની સંખ્‍યામાં મોટો ઘટાડો થયો છે. પહેલાં ભાજપ પાસે પ9 નગરપાલિકા હતી તેની સામે આ વખતે ભાજપ પાસે 47 નગરપાલિકા આવી છે. મતલબ કે પૂરી ડઝન નગરપાલિકા તેના હાથમાંથી ગઈ છે. વિધાનસભાની ચૂંટણીમાં ભાજપની વીસેક ટકા બેઠકો ઘટેલી ને એટલા પ્રમાણમાં જ નગરપાલિકાઓ તેના હાથમાંથી ગઈ છે. બાકી રહેલી નગરપાલિકાઓમાંથી 8 નગરપાલિકામાં સખળડખળ છે ને 3માં ટાઈ પડી છે. નિયમ પ્રમાણે ન્નયાં ટાઈ પડી છે ત્‍યાં સિક્કો ઉછાળીને પ્રમુખ નક્કી કરવાના છે પણ એ પહેલાં ભાજપ એક-બે કાઉન્‍સિલર્સને ખેરવીને પોતાની પંગતમાં બેસાડીને સત્તા કબજે કરી શકે. ભાજપે ગાંધીનગર મહાનગરપાલિકામાં એ ખેલ કરેલો જ. ગાંધીનગર મહા નગર પાલિકામાં ભાજપને સ્‍પષ્ટ બહુમતી નહોતી મળી એટલે ભાજપે કૉંગ્રેસના કોર્પોરેટરને તોડીને તેમને જ મેયર બનાવી દીધેલા. બીજે ઠેકાણે પણ ભાજપ આ ખેલ કરી ચૂક્‍યો છે તેથી તેના માટે આ વાતનીનવાઈ નથી. આપણે ત્‍યાં રાજકારણમાં એવું બધું ચાલતું જ હોય છે તેથી લોકોને તેની પણ નવાઈ નથી. ન્નયાં અપક્ષો કે બીજી પાર્ટીના ઉમેદવારો વધારે જીત્‍યા છે તેમને ખેરવીને પોતાના પડખામાં લેવાનો ખેલ તો ભાજપ માટે વધારે સરળ છે. મોટા ભાગના અપક્ષોની માનસિકતા જીસ કી તડ મેં લડ્ડુ, ઉસ કી તડ મેં હમ એવી હોય છે તેથી એ લોકો સામેથી ભાજપમાં આવી જાય એવું પણ બને. ટૂંકમાં ભાજપ પાસે ગુજરાતમાં સત્તા છે ને તેના જોરે ભાજપ આ બધી નગરપાલિકા પર કબજો કરી લે તોય તેની પાસે જેટલી નગરપાલિકાઓ હતી ત્‍યાં એ પહોંચવાનો નથી ને એ રીતે તેનો ગ્રાફ નીચે ઊતર્યો છે.